CELEX: 62019TN0285
Language: hr
Date: 2019-05-02 00:00:00
Title: predmet T-285/19: Tužba podnesena 2. svibnja 2019. — SGI Studio Galli Ingegneria protiv Komisije

24.6.2019   
            
            
               HR
            
            
               Službeni list Europske unije
            
            
               C 213/76
            
         
      Tužba podnesena 2. svibnja 2019. — SGI Studio Galli Ingegneria protiv Komisije
      (predmet T-285/19)
      (2019/C 213/73)
      Jezik postupka: talijanski
      
         Stranke
      
      
         Tužitelj: SGI Studio Galli Ingegneria Srl (Rim, Italija) (zastupnici: F. Marini, V. Catenacci i R. Viglietta, odvjetnici)
      
         Tuženik: Europska komisija
      
         Tužbeni zahtjev
      
      Tužitelj od Općeg suda zahtijeva da
      
                  —
               
               
                  utvrdi i proglasi da tužitelj Europskoj komisiji nije dužan platiti iznose koje ista potražuje opomenom dužniku br. 3241902288 primljenom 22. veljače 2019., a posljednji put opomenom primljenom 29. travnja 2019. — Ref. Ares(2019) 2858540, po osnovi povrata doprinosa i liquidated damages zato što Studio Galli Ingegneria navodno nije ispunio obveze iz grant agreementa br. 619120 za subvencioniranje projekta pod nazivom „MARSOL”;
               
            
                  —
               
               
                  utvrdi i proglasi da ne postoje povrede na koje se poziva Komisija;
               
            
                  —
               
               
                  utvrdi i proglasi nezakonitost, nevaljanost te u svakom slučaju neosnovanost pre-information lettera od 19. prosinca 2018., istražnog izvješća OLAF-a, opomene dužniku od 22. veljače 2019., naknadnog zahtjeva od 2. travnja 2019. i konačne obavijesti o ponovnom određivanju potraživanog iznosa i odbacivanju daljnjih zahtjeva SGI-a od 29. travnja 2019. — Ref. Ares(2019) 2858540;
               
            
                  —
               
               
                  utvrdi i proglasi nepostojanje tražbine na koju se poziva Komisija;
               
            
                  —
               
               
                  utvrdi i proglasi pravo tužitelja na sufinanciranje koje je Komisija stvarno odobrila tužitelju na temelju grant agreementa br. 619120 za projekt „MARSOL”;
               
            
                  —
               
               
                  podredno, utvrdi i proglasi da iznos koji je predmet povrata od strane Komisije ne može biti viši od 100 044,99 eura;
               
            
                  —
               
               
                  podredno prethodnome, naloži Komisiji da SGI-u naknadi troškove koje je imao zbog provedbe projekta „MARSOL”, na temelju stjecanja bez osnove.
               
            
         Tužbeni razlozi i glavni argumenti
      
      U prilog osnovanosti tužbe tužitelj iznosi četiri tužbena razloga.
      
                  1.
               
               
                  Prvi tužbeni razlog, koji se temelji na povredi načela ugovornog povjerenja, povredi prava obrane u stadiju nakon okončanja istražnih radnji, povredi prava na djelotvoran pravni lijek u smislu članka 47. Povelje Europske unije o temeljnim pravima (u daljnjem tekstu: Povelja), povredi prava na dobru upravu u smislu članka 41. Povelje, povredi prava na pristup dokumentima u smislu članka 42. Povelje, te povredi članka II.22. Grant Agreementa i članka 1134. belgijskog Građanskog zakonika.
                  
                              —
                           
                           
                              U tom pogledu navodi se da Komisija nije vodila računa o zahtjevu za prekid postupka i pristup aktima iz OLAF-ova istražnog spisa koji je podnio tužitelj, već da je unatoč svemu pristupila slanju opomene dužniku te naknadnih zahtjeva, iako društvo nije imalo konkretnu mogućnost odgovoriti na konačno izvješće OLAF-a zbog internih problema. Posljedica toga je povreda načela ugovornog povjerenja i prava na djelotvornu obranu, kako u okviru upravnog postupka tako i pred Općim sudom.
                           
                        
            
                  2.
               
               
                  Drugi tužbeni razlog, koji se temelji na nepostojanju sporne povrede, nepostojanju tražbine na koju se poziva Europska komisija, nezakonitosti i neosnovanosti istražnog izvješća OLAF-a, a samim time i pre-information lettera i opomena dužniku koje je uputila Komisija, povredi načela presumpcije nedužnosti, tereta dokazivanja i pravičnosti iz Uredbe (EU, Euratom) br. 883/2013 Europskog parlamenta i Vijeća od 11. rujna 2013., kao i postojanju pogreške u ocjenjivanju dokaza i povrede članka 1315. belgijskog Građanskog zakonika.
                  
                              —
                           
                           
                              U tom pogledu navodi se da su bez osnove sve tvrdnje o povredama na temelju kojih je Komisija podnijela zahtjev za povrat, što je vidljivo iz dokumentacije dostavljene u postupku. Radni sati i troškovi osoblja točno su prijavljeni za sva sredstva dodijeljena po projektu i odgovaraju zahtjevima Komisije. Nema preklapanja između resursa i drugih subvencioniranih projekata. Sve druge sporne povrede ne postoje. Sve OLAF-ove pritužbe na kojima Komisija temelji svoj zahtjev za povrat odnose se na druge projekte. Ne čini se da je teret dokazivanja ispunjen.
                           
                        
            
                  3.
               
               
                  Treći tužbeni razlog, koji se temelji na povredi načela proporcionalnosti, pravičnosti i ugovornog povjerenja, te povredi članka II.22. Grant Agreementa.
                  
                              —
                           
                           
                              U tom pogledu navodi se da je Komisija povrijedila načelo proporcionalnosti kada je potraživala cijeli iznos sufinanciranja odobren tužitelju, iako su u istražnom postupku utvrđene nedosljednosti samo za dva stručnjaka uključena u projekt. Svi ostali izravni troškovi osim onih za osoblje i svi neizravni troškovi također su potraživani.
                           
                        
            
                  4.
               
               
                  Četvrti podredno istaknuti tužbeni razlog, koji se temelji na pravu na povrat iznosa koje je Europska komisija stekla bez osnove.
                  
                              —
                           
                           
                              Tužitelj naime tvrdi da su ispunjeni uvjeti za podnošenje tužbe, tj. bogaćenje jedne ugovorne strane i siromašenje druge, te uzročno-posljedična veza između bogaćenja i siromašenja.